Document ID: 31999D0685

31999D0685
L 270/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 октомври 1999 година
за изменение на Решение 92/452/ЕИО относно съставяне на списъци на екипите за събиране на ембриони и екипите за производство на ембриони, одобрени в трети страни по отношение износа на ембриони от едър рогат добитък за Общността
(нотифицирано под номер C(1999) 3108)
(текст от значение за ЕИП)
(1999/685/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), последно изменена с Акта за присъединяване на Австрия, Финландия и Швеция, и по-специално член 8 от нея;
(1)
като има предвид, че Решение 92/452/ЕИО на Комисията (2), последно изменено с Решение 1999/204/EО (3), установява списък на екипи за събиране на ембриони и екипи за производство на ембриони, одобрени в трети страни за износ на ембриони от домашни животни от рода едрия рогат добитък в Общността;
(2)
като има предвид, че компетентните ветеринарни служби на Аржентина са изпратили на Комисията списък на одобрени екипи за събиране на ембриони и гаранциите по отношение на съответствието на тези екипи с изискванията, посочени в член 8 от Директива 89/556/ЕИО, са получени от Комисията; че следователно е необходимо да се добави този списък към списъка на одобрените екипи в приложението към Решение 92/452/ЕИО;
(3)
като има предвид, че компетентните ветеринарни служби на Австралия, Канада и Съединените американски щати са изпратили искания за изменения на списъците от екипи, официално одобрени на техните територии за износ на ембриони от домашни животни от рода на едрия рогат добитък в Общността; че следователно е необходимо списъкът на одобрените екипи да бъде изменен; че гаранции по отношение на съответствието с изискванията, посочени в член 8 от Директива 89/556/ЕИО, са получени от Комисията;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Към приложението към Решение 92/452/ЕИО се добавя списък, отнасящ се до Аржентина, в съответствие с приложението към настоящото решение.
Член 2
Списъците, отнасящи се до Австралия и Канада, в приложението към Решение 92/452/ЕИО се заменят в съответствие с приложението към настоящото решение.
Член 3
В приложението към Решение 92/452/ЕИО, в списъка, отнасящ се до САЩ, в реда, отнасящ се до екипа за събиране на ембриони, регистриран под номер 92WI051:
-
в колона 7 „допълнителни генетични услуги“ се заменя с „ABS общо“,
-
в колона 8 „Lee Mathews“ се заменя с „Dr Lori Nagel“.
Член 4
Адресати на настоящото решение са държавите-членки.
Съставено в Брюксел на 7 октомври 1999 година.

Labels: 16
5
0
3
6